CELEX: 22005D0023
Language: el
Date: 2005-02-08 00:00:00
Title: Απόφαση της Μεικτής Επιτροπής του ΕΟX αριθ. 23/2005, της 8ης Φεβρουαρίου 2005, για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

23.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 161/52
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   αριθ. 23/2005
   της 8ης Φεβρουαρίου 2005
   για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
   Εκτιμώντας τα ακόλουθα:
   
               (1)
            
            
               Το πρωτόκολλο 31 της συμφωνίας τροποποιήθηκε με την απόφαση αριθ. 90/2004 της μεικτής επιτροπής του ΕΟΧ, της 8ης Ιουνίου 2004 (1).
            
         
               (2)
            
            
               Είναι σκόπιμο να επεκταθεί η συνεργασία των συμβαλλόμενων μερών της συμφωνίας για να συμπεριλάβει τα θέματα που καλύπτει ο κανονισμός (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου της 21ης Απριλίου 2004 για την ίδρυση του Ευρωπαϊκού Κέντρου Πρόληψης και Ελέγχου Νόσων (2).
            
         
               (3)
            
            
               Ως εκ τούτου, το πρωτόκολλο 31 της συμφωνίας επιβάλλεται να τροποποιηθεί, ώστε να καταστεί δυνατή η επέκταση της εν λόγω συνεργασίας από 1η Ιανουαρίου 2005,
            
         ΑΠΟΦΑΣΙΖΕΙ:
   Άρθρο 1
   Μετά την παράγραφο 3 του άρθρου 16 του πρωτοκόλλου 31 της συμφωνίας προστίθεται το ακόλουθο κείμενο:
   
      
                  «4.
               
               
                  
                              (α)
                           
                           
                              Τα κράτη ΕΖΕΣ συμμετέχουν πλήρως στο Ευρωπαϊκό Κέντρο Πρόληψης και Ελέγχου Νόσων, εφεξής “το κέντρο”, που ιδρύεται με την παρακάτω κοινοτική πράξη:
                              
                                          —
                                       
                                       
                                          
                                             32004 R 0851 Κανονισμός (ΕΚ) αριθ. 851/2004 του Ευρωπαϊκού Κοινοβουλίου και του Συμβουλίου της 21ης Απριλίου 2004 για την ίδρυση του Ευρωπαϊκού Κέντρου Πρόληψης και Ελέγχου Νόσων (ΕΕ  142, 30. 4. 2004, σ. 1).
                                       
                                    
                        
                              (β)
                           
                           
                              Τα κράτη ΕΖΕΣ συνεισφέρουν οικονομικά στις δραστηριότητες που αναφέρονται στο στοιχείο (α), σύμφωνα με το άρθρο 82 παράγραφος 1 στοιχείο (α) του πρωτοκόλλου 32 της συμφωνίας.
                           
                        
                              (γ)
                           
                           
                              Τα κράτη ΕΖΕΣ συμμετέχουν πλήρως στο διοικητικό συμβούλιο και έχουν, στο πλαίσιο αυτού, τα ίδια δικαιώματα και υποχρεώσεις με τα κράτη μέλη της ΕΕ με εξαίρεση το δικαίωμα ψήφου.
                           
                        
                              (δ)
                           
                           
                              Τα κράτη ΕΖΕΣ συμμετέχουν πλήρως στο συμβουλευτικό σώμα και έχουν, στο πλαίσιο αυτού, τα ίδια δικαιώματα και υποχρεώσεις με τα κράτη μέλη της ΕΕ.
                           
                        
                              (ε)
                           
                           
                              Τα κράτη ΕΖΕΣ εφαρμόζουν έναντι του οργανισμού και του προσωπικού του το πρωτόκολλο περί των προνομίων καί ασυλιών των Ευρωπαϊκών Κοινοτήτων και τους ισχύοντες κανόνες που έχουν θεσπιστεί σύμφωνα με το πρωτόκολλο.
                           
                        
                              (στ)
                           
                           
                               Κατά παρέκκλιση του άρθρου 12 παράγραφος 2 στοιχείο (α) των όρων απασχόλησης τoυ λoιπού πρoσωπικού τωv Ευρωπαϊκών Κoιvoτήτωv, υπήκοοι των κρατών ΕΖΕΣ που απολαύουν πλήρων πολιτικών δικαιωμάτων δύνανται να προσλαμβάνονται βάσει σύμβασης από το διευθυντή του οργανισμού.
                           
                        
                              (ζ)
                           
                           
                              Δυνάμει του άρθρου 79 παράγραφος 3 της συμφωνίας, το μέρος VII (Θεσμικές διατάξεις) της συμφωνίας εφαρμόζεται στην παρούσα παράγραφο.
                           
                        
                              (η)
                           
                           
                              Ο κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ης Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής εφαρμόζεται, για τους σκοπούς του παρόντος κανονισμού, σε κάθε έγγραφο του κέντρου που αφορά και τα κράτη ΕΖΕΣ.»
                           
                        
            
   Άρθρο 2
   Η παρούσα απόφαση τίθεται σε ισχύ την επομένη της τελευταίας κοινοποίησης προς τη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας (3).
   Εφαρμόζεται από 1η Ιανουαρίου 2005.
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 8 Φεβρουαρίου 2005.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Richard WRIGHT
      
   
   
      (1)  ΕΕ L 349, 25.11.2004, σ. 52
   
   
      (2)  EE L 142, 30.4.2004, σ. 1.
   
      (3)  Αναφέρονται συνταγματικές απαιτήσεις.